Ел мектептерінде ата-аналар академиясы жұмысын бастайды
DATE: 19:14, 29 Сәуір 2023 | GMT +5
TITLE: Ел мектептерінде ата-аналар академиясы жұмысын бастайды
URL: https://kaz.inform.kz/news/el-mektepterinde-ata-analar-akademiyasy-zhumysyn-bastaydy_a4062540/
META: DATE: 19:14, 29 Сәуір 2023 | GMT +5
TOTAL WORDS: 253
AUTHOR(S):
TEXT: Қатысушылар құқық бұзушылықтың алдын алу және балалардың қауіпсіздігін қамтамасыз ету мәселелерін талқылады. Оқу-ағарту министрлігі бала құқықтарын қорғау комитетінің төрағасы Насымжан Оспанова баяндамасында мемлекет басшысының тапсырмасы бойынша балаларды зорлық-зомбылықтан, суицидтің алдын алу, олардың құқықтары мен әл-ауқатын қамтамасыз ету бойынша кешенді жоспар әзірленгенін айтты. Министрлік заңнамалық базаны жетілдіруде, оның ішінде баланың жәбірленуден қорғану құқығы бекітілді. Балалар арасындағы жәбірлеудің алдын алу ережесі, мектептердің психология қызметтің жұмыс ережесі, балаларға қатысты зорлық-зомбылық пен қатыгездік фактілерін анықтау және олармен жұмыс істеу алгоритмі қабылданды. Еліміздің әр өңірінде бала құқықтары жөніндегі уәкілдер жұмыс істеп жатыр. Балалар мен олардың атааналарына жедел көмек көрсету үшін «Бала қорғау» телеграмчаты жұмыс істейді. Айта кетейік, бұл шаралардың барлығы балалардың қауіпсіздігін қамтамасыз етуде бірыңғай тәсілдерді қалыптастыруға бағытталған. Қызылорда облысы білім басқармасының басшысы Мейрамбек Шермағанбеттің айтуынша, кәмелетке толмағандар арасында құқық бұзушылықтың алдын алу бойынша бірқатар шаралар қабылданған. Барлық білім беру ұйымдарында мектеп пен ата-аналардың өзара іс-қимылы қолға алынған. атааналар мен аға ұрпақты тарта отырып адами құндылықтарды рухани-адамгершілік тәрбиелеу және дамыту бойынша жұмыстар жүргізілуде. Оқу-ағарту министрі Ғани Бейсембаев өскелең ұрпақты тәрбиелеудегі негізгі аспектілерді атап өтті. Сондай-ақ осы бағытта қабылданып жатқан шараларға тоқталды. Министрлік балаларды оқыту, тәрбиелеу және дамытуда отбасы мен мектеп арасындағы өзара іс-қимылды күшейтуге бағытталған «атааналар академиясы» жалпыұлттық мәдени-білім беру жобасын әзірлеп жатыр. Кездесу соңында министр тоғыз жасар Жансерік Әлімнің ұстазы мен атаанасына алғыс хат табыс етті. Оқушы төтенше жағдай кезінде бауырларын өрттен аман алып шығып, ержүректігін көрсетті. Сондай-ақ кездесуде құқық қорғау органдарының өкілдері, аудандық мәслихат депутаттары, атааналар комитеттері мен қамқоршылық кеңестерінің төрағалары сөз алып, ой бөлісті. Айта кетейік, атааналар және жұртшылықпен осындай кездесулер еліміздің барлық өңірлерінде жалғасады
